als_Latn dik_Latn sag_Latn
Olimpik Marseje ka arritur të marrë një fitore të vështirë 1 me 0 kundër Evio në fushën e vet në sfidën e javës së 23-të të kampionatit francez në takimin e transmetuar në platformen Tring. Skuadra e trajneri Marselo Bielsa i përgjigjet kështu me të njëjtën monedhe, rivalit për titull PSG që me të njëjtën rezultat kishte fituar të premten në mbrëmje kundër Rennes. Pavarësisht se dominoi në mbajtjen e topit ndaj Evio, ekipi vendas ishe pak efikas në ndërtimin e aksioneve sulmuese dhe në pjesën e parë rastet ishin me pikatore, ku spikati më së shumti një goditje e gabuar me kokë e Xhaxhexhe. Episodi që vendosi ndeshjen ishte ai në minutën e 48 kur Paje fitoi një 11-metërsh shumë te kontestuar që më pas u kthye në gol nga sulmuesi Zhinjak. Në vazhdim fitorja e Olimpik Marseje u kërcënua shumë pak nga Evio ndërsa vendasit mund të kishin dyfishuar shifrat ne dy moment me Zhinjak dhe Romaon. Pas kësaj fitoreje Marseja ngjitet në 47 pikë duke ndarë vendin e dytë me PSG, 1 pikë më pak se kryesuesit e Olimpik Lion që këtë të diele në transferte me Monaco.
als_Latn